ПРЕДЛОГ

 На основу члана 35. Закона о планирању и изградњи („Сл. Гласник РС“, бр. 72/09, 81/09, 64/10, 24/11, 121/12, 42/12 - Одлука УС, 50/13 - Одлука УС, 54/13 - Решење УС, 98/13 - Одлука УС, 132/14, 145/14, 83/18, 31/19, 37/19-др.закон и 9/20), члана 32 Закона о локалној самоуправи („Сл. гласник РС", бр. 129/07) и члана 22. Статута града Крушевца („Сл.лист град Крушевац“, бр.15/18), Скупштина града Крушевца, на седници одржаној дана \_\_\_\_\_\_\_\_\_\_\_. год., донела је:

# ИЗМЕНE И ДОПУНЕ ГЕНЕРАЛНОГ УРБАНИСТИЧКОГ ПЛАНА КРУШЕВАЦ 2025 У ДЕЛУ ПРОСТОРНЕ ЗОНЕ 8

# У ДЕЛУ ПРОСТОРНЕ ЗОНЕ 8

Април, 2021.

# САДРЖАЈ

[1. ОПШТИ ДЕО 3](#_Toc67060226)

[1.1. Увод ................................................................................................................................................ 3](#_Toc67060227)

[1.2. Правни и плански основ за израду Изменa плана 3](#_Toc67060228)

 [2. ПРЕДМЕТ ИЗМЕНА ПЛАНА 4](#_Toc67060229)

 [3. ИЗМЕНА У ТЕКСТУАЛНОМ ДЕЛУ ПЛАНА 6](#_Toc67060230)

[4. СМЕРНИЦЕ ЗА СПРОВОЂЕЊЕ ИЗМЕНA ПЛАНА 9](#_Toc67060231)

[4.1. Примена Измена плана 9](#_Toc67060232)

[4.2. Ступање на снагу 9](#_Toc67060233)

# 1. ОПШТИ ДЕО

## 1.1. Увод

Генерални урбанистички план Крушевац 2025 ("Сл. лист Града Крушевца, бр. 3/15“) рађен је по важећим прописима, а методолошки приступ у изради Измена Генералног урбанистичког плана Крушевац 2025, у делу просторне зоне 8. (у даљем тексту: Измене плана) заснива се на задржавању основних одредница Генералног урбанистичког плана у текстуалном делу - у делу садржаја, назива и ознака поглавља, као и графичких прилога.

Измена плана се односи на прерасподелу површина грађевинског и пољопривредног земљишта и планираних претежних намена у оквиру грађевинског земљишта, а ради усклађивања исказаних потреба за резервисањем површина за спорт и рекреацију, односно проширење грађевинског подручја за комплекс хиподрома. На одређеној површини, које су у основној намени опредељене као пољопривредно земљиште, овим Изменама плана планирано је грађевинско земљиште, са претежном наменом спорт и рекреација – хиподром.

Измена плана обухвата назначене делове у Текстуалном делу, при чему се наводе само поглавља у којима се врше промене и назначене графичке прилоге.

##  1.2. Правни и плански основ за израду Изменa плана

**Правни основ** за израду Измена плана:

Закон о планирању и изградњи („Службени гласник РС“, бр. 72/09, 81/09, 64/10, 24/11, 121/12, 42/13 - Одлука УС, 50/13 - Одлука УС, 54/13 - Решење УС и 98/13 - Одлука УС, 132/14, 145/14, 83/2018, 31/19, 37/2019 – др. Закон и 9/2020);

Правилник о садржини, начину и поступку израде докумената просторног и урбанистичког планирања („Службени гласник РС“, бр.32/19);

Одлука о изради Измена и допуна Генералног урбанистичког плана Крушевац 2025. у делу просторне зоне 8. бр.350-225/2021 (Службени лист града Крушевца, бр.3/2021)

**Плански основ** за израду Измена плана:

Просторни план града Крушевца (Службени лист града Крушевца, бр. 4/11).

#  2. ПРЕДМЕТ ИЗМЕНА ПЛАНА

Предмет Измене плана у обухвату Генералног урбанистичког плана Крушевац 2025. као основном планском документу, јужни део Рубне зоне „ИСТОК“, која је означена као „просторна зона 8“.

Изменама плана су обухваћена следећа поглавља у Текстуалном делу:

* ОПШТИ ДЕО, тачка 1.4. Опис граница грађевинског подручја,
* ПОДЕЛА НА ПРОСТОРНЕ ЗОНЕ, тачка 3.8. Рубна зона „ИСТОК“;
* ГЕНЕРАЛНА УРБАНИСТИЧКА РЕШЕЊА, тачка 4.1. Основна намена земљишта, подтачка 4.1.1. Грађевинско земљиште;
* ГЕНЕРАЛНА УРБАНИСТИЧКА РЕШЕЊА, тачка 4.1. Основна намена земљишта, подтачка 4.1.2. Пољопривредно земљиште;
* ГЕНЕРАЛНА УРБАНИСТИЧКА РЕШЕЊА, тачка 4.1. Основна намена земљишта, подтачка „4.1.5. Биланс основних намена земљишта;
* 4. ГЕНЕРАЛНА УРБАНИСТИЧКА РЕШЕЊА, тачка 4.2. Грађевинско подручје;

4. ГЕНЕРАЛНА УРБАНИСТИЧКА РЕШЕЊА, тачка „4.3. Намене површина које су претежно планиране у грађевинском подручју, подтачка „4.3.9. Спорт и рекреација;

4. ГЕНЕРАЛНА УРБАНИСТИЧКА РЕШЕЊА, тачка 4.3. Намене површина које су претежно планиране у грађевинском подручју, подтачка 4.3.10. Биланс површина грађевинског земљишта;

5. ОПШТИ УРБАНИСТИЧКИ УСЛОВИ, тачка 5.2. Општи урбанистички услови по наменама површина, подтачка 5.2.9. Спорт и рекреација;

5. ОПШТИ УРБАНИСТИЧКИ УСЛОВИ, тачка 5.3. Преглед претежних, допунских и пратећих намена по урбанистичким целинама.

У Графичком делу приказани су само измењени прилози у обухвату Измена плана:

Лист 3. - Планирано грађевинско подручје са поделом на просторне зоне

Лист 4. - Планиране претежне намене површина по урбанистичким целинама

Лист 5. - Планиране претежне, допунске и пратеће намене по урбанистичким целинама

Лист 6. - План саобраћајне инфраструктуре

#  3. ИЗМЕНА У ТЕКСТУАЛНОМ ДЕЛУ ПЛАНА

У текстуалном делу Генералног урбанистичког плана Крушевац 2025. („Службени лист града Крушевца, бр. 3/15“) уносе се следеће измене:

У поглављу „**1. ОПШТИ ДЕО“**, тачка **„1.4. Опис граница грађевинског подручја“** у оквиру алинеје **КО ПАРУНОВАЦ**

Други пасус мења се и гласи:

„Граница обухвата и планирану саобраћајницу (приступни пут за аеродром „Росуље“), која иде према западу, од комплекса аеродрома до планиране трасе источне обилазнице, пресецајући следеће катастарске парцеле бр.: „Росуље“: 1559, 3163, 3143(пут), 1455/3, 1454(цела), 1457/1, 1455/1, 1452, 1453, 1571, 1574, 1448, 1575, 1411, 1410, 1409, 1576, 1408, 1407, 1416, 1583, 1585, 1586, 1582/2, 1400, 1399, 3142(пут), 1376, 1375, 1374, 1591, 1592, 3141(пут), 1370, 1373, 1371, 1597, 1598, 1599, 1358, 3140(пут), 1357, 1606, 3119(пток), 1608/1, 1611/1, 1612/1, 1614/1, 1614/2, 1615, 1616, 1612/2, 1626, 1627, 1617, 1618, 1619, 1620, 3139(пут), 1651, 1652, 1625, 1654, 1655, 1656, 1671, 1670, 3120/1(поток), 2062, 2063/2, 2063/1, 2064/1, 2065/4, 2065/7 и 2065/2 све КО Паруновац до линије експропријације за источну обилазницу Крушевца.“

Иза другог пасуса, додаје се нови пасус који гласи:

„Граница затим, од места где планирана саобраћајница пресеца к.п. 1358 и долази до пута (к.п.бр.3140), одакле скреће према југу и иде источном границом к.п. 3140 (пут), који обухвата и у истом правцу долази до тромеђе к.п. 3140, 2234 и 3119 (река), одакле пресецајући реку скреће према југозападу и иде до границе КО Паруновац и КО Велико Головоде, односно до јужне границе ГУП-а. Од те тачке граница скреће према западу и прати границу ГУП-а, односно границу катастарских општина (КО Паруновац и КО Велико Головоде), обухватајући к.п. 3154 (пут), до тромеђе КО Паруновац, КО Велико Головоде и КО Мало Головоде. Граница затим прати границу катастарских општина (Мало Головоде и Велико Головоде) односно границу ГУП-а и иде према југозападу, обухватајући катастарске парцеле у делу КО Мало Головоде, све до линије експропријације за источну обилазницу.“

У поглављу **„3. ПОДЕЛА НА ПРОСТОРНЕ ЗОНЕ“**, тачка **3.8. Рубна зона „ИСТОК“,** пасус шести, после речи „у Паруновцу и Капиџији.“ уместо тачке ставља се зарез и додаје текст:

„као и површина за спорт и рекреацију – хиподром, у циљу унапређења коњичког спорта и туристичке промоције града.“

### У поглављу „4. ГЕНЕРАЛНА УРБАНИСТИЧКА РЕШЕЊА“, тачка „4.1. Основна намена земљишта“, подтачка „4.1.1. Грађевинско земљиште“ први пасус мења се и гласи:

„Укупна површина грађевинског земљишта износи 3.644ха, односно 48,3% од укупне површине обухвата плана (7.537ха). Површина грађевинског земљишта је повећана у односу на постојеће стање за 888ха.“

### У поглављу „4. ГЕНЕРАЛНА УРБАНИСТИЧКА РЕШЕЊА“, тачка „4.1. Основна намена земљишта“, подтачка „4.1.2. Пољопривредно земљиште“, први пасус мења се и гласи:

„Укупна површина пољопривредног земљишта је 3.044ха, или 40,4% од укупне површине у обухвату плана и заступљено је у рубним просторним зонама, између границе грађевинског подручја и границе плана. Укупна површина пољопривредног земљишта се смањује за око 876ха у односу на постојеће стање.“

### У поглављу „4. ГЕНЕРАЛНА УРБАНИСТИЧКА РЕШЕЊА“, тачка „4.1. Основна намена земљишта“, подтачка „4.1.5. Биланс основних намена земљишта“, брише се „Табела бр. 4.1. Биланс површина основних намена земљишта“ и замењује табелом и текстом који гласи:

Табела бр. 4.1. Биланс површина основних намена земљишта:

|  |  |
| --- | --- |
|  **Основна намена земљишта** | **Површина** |
| постојеће | планирано |
| (ха) | (%) | (ха) | (%) |
| Пољопривредно земљиште | 3.920 | 52,0 | 3.044 | 40,4 |
| Шуме и шумско земљиште | 697 | 9,2 | 685  | 9,1 |
| Воде и водно земљиште | 164  | 2,2  | 164  | 2,2 |
| Грађевинско земљиште | 2.756  | 36,6 | 3.644 | 48,3 |
| **Укупно** | **7.537** | **100** | **7.537** | **100** |

У поглављу „**4. ГЕНЕРАЛНА УРБАНИСТИЧКА РЕШЕЊА**“, тачка „4.2. **Грађевинско подручје**“, пасус шест, мења се и гласи:

„Планирано грађевинско подручје повећано је за 965ха, у односу на постојеће стање и заузима површину од око 3.800ха или око 50% од укупне површине плана.“

У поглављу „**4. ГЕНЕРАЛНА УРБАНИСТИЧКА РЕШЕЊА**“, тачка „4.3. **Намене површина које су претежно планиране у грађевинском подручју**“, подтачка „**4.3.9. Спорт и рекреација“** иза првог става, додаје се нови став који гласи:

У јужном делу Рубне зоне „Исток“ планирана је површина за спорт и рекреацију – хиподром, који поред спортско рекреативне има и едукативну, еколошку и туристичку сврху.

У поглављу „**4. ГЕНЕРАЛНА УРБАНИСТИЧКА РЕШЕЊА**“, тачка „4.3. **Намене површина које су претежно планиране у грађевинском подручју**“, подтачка **„4.3.10. Биланс површина грађевинског земљишта“,** Табела бр. 4.6. – Биланс површина грађевинског земљишта по претежним наменама, бришу се редови табеле: **Спорт и рекреација** и **Укупно** и замењују текстом који гласи:

|  |  |  |  |  |
| --- | --- | --- | --- | --- |
| Спорт и рекреација | 23 | 0,8 | 62 | 1,7 |
| **Укупно** | **2.756**  | **100**  | **3.634** | **100** |

У поглављу **„5. ОПШТИ УРБАНИСТИЧКИ УСЛОВИ**, тачка **5.2. Општи урбанистички услови по наменама површина**, подтачка **5.2.9. Спорт и рекреација,** Тип СР-03

у првом ставу, иза речи „терени за мини голф“ додаје се реч „ хиподром“.

у другом ставу, иза речи „санитарни чвор“, додаје се реч „трибине на отвореном“.

У поглављу **„5. ОПШТИ УРБАНИСТИЧКИ УСЛОВИ**, тачка **5.3. Преглед претежних, допунских и пратећих намена по урбанистичким целинама,** Табела бр. **5.21.** – Просторна зона 8 - Рубна зона „ИСТОК“, иза реда/ознаке **8.7.** допуњује се новим редом и текстом који гласи:

|  |  |  |  |  |  |  |
| --- | --- | --- | --- | --- | --- | --- |
| **8.8.** | спорт и рекреација | СР-03 | комерцијалне делатности | КД-02КД-041 | заштитно зеленило | -- |

# 4. СМЕРНИЦЕ ЗА СПРОВОЂЕЊЕ ИЗМЕНA ПЛАНА

## 4.1. Примена Измена плана

Доношењем ових Измена плана, основни плански документ Генерални урбанистички план Крушевац 2025 (Службени лист града Крушевца, бр. 3/15), као и Измене Генералног урбанистичког плана Крушевац 2025 у делу урбанистичких целина 5.10, 10.2 и 5.11 (Службени лист града Крушевца, бр. 4/19) остају на снази и примењују се у свему, осим у делу који се односи на наведена поглавља и приложене графичке прилоге ових Измена и допуна.

## 4.2. Ступање на снагу

Ове Измене и допуне плана ступају на снагу осмог дана од дана објављивања у „Службеном листу града Крушевца”.

I Број: ПРЕДСЕДНИК ВЕЋА:

 Градоначелник

 -----------------------------------

 Јасмина Палуровић